SAN FERNANDO CITY, LA UNION - Tallo a pasaheros ti traysikel iti nadun-dunor gaputi karambola wenno panagdidinnungpar iti uppat a lugan iti kawatiwatan ti kalsada a sakop ti Barangay Guerero, Bauang, La Union.
Nabigbig dagiti biktima nga isuda Irene Llarenas, 19, balasang; Rey dela Cruz, 17; ken iti managan Haydee, agpapada a residente ti nasao a lugar.
Maibasar iti inisyal a report iti pulisiya, gapu iti kellaat a panagsardeng iti maysa a kotse, nadungpar ti truck a minaneho ni Jason Balanag, 35, tubo ti Apayao, iti sar-sarunwen na a kotse a minaneho ni Perpedo Ong, 36, addaan ti asawa, tubo ti Pangasinan agingga a naiduron met ti kotse iti sar-sarunwen na a traysikel ken sporty wagon.
Gaputi kapigsa ti impact ti aksidente, nagsagaba dagiti biktima iti pannakadun-dunor iti naduma-duma a paset ti bagi dagitoy ken naiturong da iti kaasitgan nga ospital.
ilo_Latn ilo_Latn ilo_Latn ilo_Latn